Martin Hermannsson skoraði tólf stig þegar Alba Berlin tapaði fyrir Fenerbache , 107 - 102 , í EuroLeague í körfubolta í kvöld . Martin gaf einnig fjórar stoðsendingar í leiknum . Hann hitti úr fjórum af níu skotum sínum utan af velli og nýtti öll þrjú vítaskotin sín . Lokamínúturnar í venjulegum leiktíma voru gríðarlega spennandi . Fenerbache var þremur stigum yfir , 88 - 85 , þegar sjö sekúndur voru eftir . Niels Giffey fiskaði þá villu . Hann hitti úr fyrra vítinu en klikkaði á því seinna . Rokas Giedraitis tók frákastið en skot hans geigaði . Luke Sigma tók annað sóknarfrákast , skoraði og jafnaði í 88 - 88 . Lokaskot Fenerbache klikkaði og því þurfti að framlengja . Martin fékk sína fimmtu villu snemma í framlengingunni . Þar reyndust Tyrkirnir sterkari aðilinn og unnu á endanum fimm stiga sigur , 107 - 102 . Alba Berlin er í 14. sæti EuroLeague með fjóra sigra og átta töp .